Joriy yilning 25 yanvar kuni soat 16:50larda Toshkent shahar, Mirzo Ulug‘bek tumani, Bo‘z 2 dahasi 6a-uy qarshisida to‘xtab turgan, haydovchi 1985 yilda tug‘ilgan J.K. boshqaruvidagi “Neksiya” rusumli avtomobilning gaz ballonida portlash sodir bo‘lgan. IIV YHXBB axborot xizmati xabariga ko‘ra, portlash natijasida ushbu avtomobil yaqinida to‘xtab turgan “Neksiya-3”, "Spark" va ikkita "Matiz" rusumli transport vositasi texnik shikastlangan. Portlash natijasida tan jarohati olgan fuqarolar yo‘q. Mazkur hodisa yuzasidan Toshkent shahar FVB va IIBB YHXB tomonidan surishtiruv ishlari olib borilib, portlash sabablariga aniqlik kiritilmoqda.